Appartement te koop: Speelheuvelstraat 48 5711 AT Someren [funda]
Speelheuvelstraat 48 5711 AT Someren
Foto's 47 Plattegronden 3 360° foto's 16 Video Kaart 3D tour (bèta) Alle media
SOMEREN H 3134
77 m² (5,5 meter diep en 14 meter breed)
6573 AD Beek (Gem. Berg en Dal) € 480.000 k.k.
Markt 47 A
6461 ED Kerkrade € 450.000 k.k. Woensdag, 11 November 2015 20:00
In Hermie van Zyl: Die gay-besluit en sola Scriptura (kyk hieronder) skryf Hermie van Zyl onder andere die volgende:
Hy verduidelik dat Sola Scriptura die siening is dat die Bybel as hoogste gesag gesien word.
Dan sê hy dat gesonde uitlegbeginsels van die Bybel egter nog altyd gesê het dat die sola Scriptura-beginsel nie op 'n klakkelose manier aangewend kan word nie, veral nie wanneer daar 'n klaarblyklike spanning tussen die Bybelse en hedendaagse wêreldbeeld ontstaan nie. Anders bevind die kerk hom later op 'n eiland van ongeloofwaardigheid.
Om hierdie stelling te staaf gebruik hy die plat-aarde voorbeeld volgens 1 Sam. 2:8 en Ps. 93:1.
Daarom bepleit hy dat daar met nuwe oë na homoseksualiteit gekyk word.
Eerstens, die Bybel verkondig nie 'n plat aarde nie. Kyk Verkondig die Bybel dat die aarde plat is?.
Tweedens, het hy duidelik wegbeweeg van Sola Scriptura. As 'n mens so met die Bybel omgaan, kan 'n mens enigiets bevraagteken. Sommige teoloë bevraagteken Jona en die vis, Jesus se maagdelike geboorte, wonderwerke en opstanding uit die dood oor presies dieselfde rede.
(Hierdie brief het in Volksblad verskyn.)
Prof Hermie van Zyl het van sy vroëere teologiese opinie verander en steun nou die kerk se gay-besluit (Volksblad 2015/11/10).
In sy beredenering verwys prof van Zyl na Hanna se danklied in 1 Sam. 2:8: "Aan die Here behoort die pilare van die aarde; Hy het die aarde daarop gegrondves".
Prof van Zyl wil hierdie teks in verband bring met wêreldbeeld en ons uitleg van die Bybel oor homoseksualiteit.
Elke gewone Bybelleser kan darem seker insien dat ons in 1 Samuel met 'n lied te doen het. Nataniël het 'n lied geskryf oor Moeder aarde: "Sy vryf haar moeë bene; Sy’t 'n lang pad geloop". Nataniël wil tog nie sê dat die aarde bene het nie. Dit is digterlike taal, net soos Ps 93 en Job wat sê: "God sprei die hemel uit oor die leë ruimte, Hy laat die aarde hang waar niks is nie" (Job 26:7).
As Paulus egter oor homoseksualiteit skryf is dit nie 'n lied nie. Hy skryf briewe aan die kerk waarin hy onderrig gee en vermaan. Hy sê in 1 Kor 6:11: "Mense wat homoseksualiteit beoefen … sal nie deel kry aan die koninkryk van God nie". Dit is lering wat ons ter harte moet neem.
Prof van Zyl het in die verlede as volg oor hierdie skrifgedeeltes geskryf:
"Dit dien nie die saak om in 'n mens se pastorale bewoënheid oor die onbenydenswaardige posisie van veral Christen-homoseksuele, met allerlei kunsgrepe die Skrif te maak sê wat hy kennelik nie sê nie…. Die homoseksueel word nie regtig gehelp deur te sê dat homoseksualiteit reg is en beoefen mag word nie".
Dit is die gesonde leer waaraan die kerk 'n groot behoefte het. Jammer dat prof van Zyl daarvan afgewyk het en nou self besig is met die "kunsgrepe" waarteen hy gewaarsku het.
Prof Johan Janse van Rensburg
Besluit nie volgens Bybel Die huidige debat oor die algemene sinode se gay-besluit verwys.
Die willekeur waarmee korrespondente oor die Skrif en homoseksualiteit skryf, wil 'n mens laat huil.
Die skrywe van kollega Hermie van Zyl is egter 'n ander saak. Sy vorige bydrae het my genoop om kommentaar ter wille van kollegialiteit te weerhou. Die jongste bydrae in Woord en Perspektief (10/11) laat my geen ander keuse as om te reageer nie.
Dit is al 'n bietjie uitgedien om die Kopernikaanse omwenteling (korrektief op die Bybelse beeld van 'n aarde wat plat is) as bewys aan te voer dat die kerk ook vroeë wetenskaplike navorsing verwerp het.
Daar is 'n groot verskil. Copernicus se navorsing was op wetenskaplike feite gegrond. Geen wetenskaplike sal vandag daarvan verskil nie.
Maar met die Skrifinterpretasie oor homoseksualiteit is dit eenvoudig anders. Die nuwe wetenskaplike ontwikkeling wat na bewering 'n ander betekenis aan die sogenaamde anti-gay­teks­te gee, is op teorieë gegrond wat nie deur alle wetenskaplikes gesteun word nie.
As die hermeneutiek wat prof. Hermie en die sinode voorstaan, so wetenskaplik is, waarom is daar ander wetenskaplikes soos prof. Jan du Randt (SA) en William Lane Craig (VSA), om net twee van 'n hele rits gesiene eksegete te noem, wat nie hierdie sogenaamde nuwe wetenskaplike insigte onderskryf nie? Wêreldwyd is daar wetenskaplikes wat nie met die Skrifverklaring van die sinode saamstem nie.
Prof. Hermie voer aan dat die sinode net soveel op die sola Scriptura-beginsel (die Skrif alleen) aanspraak kan maak. Gegrond op die ervaring van talle wat daar teenwoordig was, blyk dit dat die Skrif nie die enigste norm was nie, maar dat buite-Bybelse getuienis en emosionele manipulasie 'n groot rol gespeel het.
Die taakspan se verslag aan die sinode het 'n hele afdeling oor buite-Bybelse motivering vir die aanvaarding van selfde-geslagverhoudings.
Hermie verwys na "onomkeerbare kern-homoseksualiteit", bedoelende dié wat só gebore is. Dit word dan 'n soort natuurlike teologie wat Bybelse beginsels kan korrigeer.
Die waarheid is egter dat 'n gay-geen nog nie gevind is nie en nie deur navorsing bevestig kon word nie. Ook hier ly die beweerde wetenskaplike insigte aan gebrekkige integriteit.
Deur Hermie van Zyl 10 November 2015 00:00